GiliGold/VAD_KnessetCorpus huggingface dataset:
משה גפני: החוק פשוט לא לפני אז אני לא יכול להסביר את זה באריכות אבל זה דבר שהוא ודאי לא היה בחוק המקורי בקריאה הראשונה והוא נושא חדש לחלוטין.
עליזה לביא: מה נושא חדש – לא הבנתי עדיין.
יריב לוין: זה לא סימפוזיון, הוא מסביר.
משה גפני: חברת הכנסת לביא, אני פשוט מתבלבל כשאת עושה פרצופים.
יפעת קריב: בבקשה, תמשיך.
משה גפני: יש שלושה נושאים שעליהם אני רוצה עליהם להתמקד ואני אעשה את זה בקצרה.
משה גפני: אני לא הבנתי בהתחלה, מהקריאה הראשונה, ולכן אני גם הגשתי הסתייגות ואני לא רוצה שהם יגידו שזה נושא חדש.
משה גפני: אני אמרתי שכל קבוצה באוכלוסייה שיושב-ראש ועדת הבחירות יגיע למסקנה שהיא מקופחת, הרשויות המקומיות יקבלו, אם הן מעמידות בשלושה הראשונים נציג, גם תוספת של – יש איזו סיבה, הושע, שאתה לוחש לו משהו?
יריב לוין: גפני, אבל אני שומע אותך.
משה גפני: הוא הפריע לי, התבלבלתי.
יריב לוין: אם לי הוא לא הפריע איך הוא הפריע לך? אני שומע.
משה גפני: על כל פנים, אני הצעתי לגבי כל קבוצה באוכלוסייה שהיא באמת מקופחת בעניין הזה – אז אמרו לי שזה לא היה בדיוק, זה נושא חדש.
משה גפני: אז אני מבקש לאשר שזה לא נושא חדש ואפשר להביא את זה לכל מי שמקופח באוכלוסייה: ערבי, דרוזי, צ'רקסי, אנשים עם מוגבלות, כל מיני כאלה, אתיופים.
משה גפני: אם הם שמים אתיופי בשלושה הראשונים – יקבל תוספת של 15% ושזה לא יהיה נושא חדש.
משה גפני: הדבר האחרון, לא מופיע בהצעת החוק מתי זה קורה, לא כתוב בהצעת החוק בקריאה הראשונה.
משה גפני: אני סברתי שזה צריך להיות ב-2023.
משה גפני: למה ב-2023?
משה גפני: מכיוון שצריך לאט לאט לעכל מי הם האנשים שמופלים לרעה ברשויות המקומיות, צריך לראות מה קורה בבחירות הבאות, לראות אולי זה משתנה גם בלי חוק.
משה גפני: לכן סברתי שבקריאה הראשונה זה צריך להתחיל מ-2023 – הבחירות לרשויות אחרי הקדנציה הבאה.
משה גפני: אגב, אני גם לא מבין למה זה בוער בגלל שבחירות לרשויות לא הולכות לקרות עכשיו, אז למה אי אפשר לעשות את זה במושב הקיץ?
משה גפני: אבל דילגתי על זה, אני הבנתי שהקואליציה הזו היא קואליציה מאוד שברירית.
יריב לוין: מה טענת הנושא החדש?
משה גפני: ולכן, לבוא ולהכניס עכשיו בהצעת החוק שזה יחול בקדנציה הקרובה – שזה לא היה בהצעת החוק המקורית – זה ממש נושא חדש.
יריב לוין: רבותי, אני לא יכול ככה, אני מבקש שקט.
משה גפני: תדע לך שהם פשוט מבלבלים אותי כל הזמן.
יריב לוין: רבותי, אני לא יכול לנהל את הישיבה ככה, די.
משה גפני: אולי נחכה לצחי הנגבי?
יריב לוין: בבקשה, מר גפני, יש לך משפט סיום לסכם את הטענות המלומדות.
משה גפני: אני סבור שהנושא הוא באמת נושא חדש, אני סבור שאין את הדחיפות של העניין הזה, צריך ללבן את הנושא בוועדה לקידום מעמד האישה.
משה גפני: אין בחירות אלא בעוד 4 וחצי שנים.
יריב לוין: ולכן מדובר בנושא חדש.
משה גפני: ולכן אין סיבה לאשר את זה היום, אין בעניין הזה דחיפות כל שהיא.
משה גפני: צריך ללבן את הנושא, הטענות שלנו על נושא חדש, גם של חבר הכנסת מקלב וגם של חבר הכנסת מיכאלי – מי היה שם?
אברהם מיכאלי: אני לא הייתי שם.
משה גפני: לא משנה, של רוב החברים בוועדה היו שזה נושא חדש.
משה גפני: ולכן אני מבקש שוועדת הכנסת תאשר שזה נושא חדש ואז נמשיך בדיון בקיץ.
יריב לוין: הייעוץ המשפטי, אם אפשר רק בכותרות האם זה נושא חדש.
יעקב אשר: אני רוצה גם לשאול למה זה לא היה בוועדת הפנים.
<ענת מימון: בקצרה - - -
משה גפני: לא, לא, אין בקצרה, אני לא מבין בקצרה.
<ענת מימון: אני מסבירה, אם לא תבין אני אסביר.
יעקב אשר: אדוני היושב-ראש, למה הדיון לא היה בוועדת הפנים?
יריב לוין: עכשיו הייעוץ המשפטי, בבקשה.
משה גפני: באריכות.
<ענת מימון: לגבי הטענה של הפסקה הראשונה – מדובר רק בהברה לגבי דרך החישוב של חלוקת התוספת, התוספת נשארה כמו שהיא ולכן זה לא נושא חדש.
<ענת מימון: לגבי התחולה – ברור היה גם בקריאה הראשונה שמדובר שהחוק יחול מכאן ולהבא, מיום פרסומו, רק הבהרנו שאם תהיינה בחירות חוזרות בדרך אז זה לא יחול, ולכן גם פה זה לא נושא חדש.
יריב לוין: ומה הנושא השלישי?
יריב לוין: אמר גפני שיש שלושה.
<ענת מימון: לא, היו שני נושאים רק.
משה גפני: אמרתי שזה לא בוער, אפשר לדון על זה בקיץ.
<ענת מימון: זה לא נושא חדש.
יריב לוין: זה ברור, זה תמיד.
יריב לוין: עכשיו אני עובר להצבעות.
יריב לוין: רבותי, מי שבעד נושא חדש מצביע בעד ומי שנגד מצביע נגד.
יריב לוין: אני עובר קודם כל לטענה הראשונה: מי בעד קביעה של נושא חדש בטענה הראשונה?
יריב לוין: 3 בעד, 10 נגד, אין נמנעים.
יריב לוין: לפיכך, ברוב של 10 מול 3 וללא נמנעים נקבע שאין נושא חדש.
יריב לוין: אני עובר לפסקה השנייה.
יריב לוין: מי בעד הקביעה שיש נושא חדש לגבי הנושא השני?
אורי מקלב: אני רוצה לנמק, רק שניה.
יעקב אשר: הוא רוצה לנמק את זה.
יריב לוין: נומק הכול ביחד.
אורי מקלב: לא נומק הכול ביחד.
אורי מקלב: אנחנו בנושא מעמד האישה, נומק הכול ביחד.
משה גפני: מעמד האישה, היו לי שני נימוקים.
יריב לוין: הוא נימק הכול.
יריב לוין: אני הקשבתי לו, חבר הכנסת מקלב.
יריב לוין: 3 בעד, 11 נגד, אין נמנעים.
יריב לוין: לפיכך, ברוב של 11 נגד, 3 בעד, אין נמנעים, נקבע שאין נושא חדש.
יריב לוין: אני עובר לנושא השני על סדר-היום: פניית יושב-ראש ועדת החוקה, חוק ומשפט בדבר טענת נושא חדש בעת הדיון בהצעת חוק לתיקון פקודת העדה הדתית (המרה) (מס' 3) (מערך הגיור ובתי דין לגיור), התשע"ד-2014, של חברי הכנסת אלעזר שטרן וקבוצת חברי כנסת (כ/540) (פ/795/19).
יריב לוין: אדוני היושב-ראש, בקצרה, בשני משפטים, כי זו טענת נושא חדש הכי מוזרה ששמעתי מימי אז נעשה את זה קצר.
דוד רותם: את הטענה העלה חבר הכנסת מיכאלי.
משה גפני: על מה, על ועדת החוקה?
משה גפני: זה ממש חדש, ממש.
יריב לוין: חבר הכנסת גפני, אבל הוא צריך להסביר.
יריב לוין: הפניה היא של יושב-ראש ועדת חוקה, מה לעשות?
דוד רותם: חברי הכנסת מקלב ומיכאלי העלו טענה של נושא חדש.
דוד רותם: האמת היא שכל נושא הגיור נמצא בתוך החוק הזה ולכן אין נושאים חדשים.
דוד רותם: כל מה שנדון במסגרת הדיון היום היה בתוך החוק ולכן כל טענה היא פשוט טענה כדי למשוך זמן.
אורי מקלב: אדוני, אני חושב שאנחנו נתקלנו היום לא רק בסעיף חדש אלא גם בסעיפים חדשים ונושאים חדשים וגם נסתרים.
אורי מקלב: החומר שקיבלנו היום, הדפים הופצו לחברי הוועדה ביום חמישי.
אורי מקלב: כידוע, יום חמישי היה יום של תענית, יום עבודה מקוצר ולאחר מכן היינו בשני ימי הפורים וחברים לא קיבלו את זה.
אורי מקלב: זה החלק הטכני של העניין.
אורי מקלב: בחלק המעשי, החוק במתכונתו ובקריאה ראשונה עבר כתוספת למערך הגיור.
אורי מקלב: ביקשו המציעים להוסיף במערך הגיור לא רק במערך הגיור הקיים, בתי הדין הקיימים, אלא לאפשר לכל רב עיר, לכל רב מועצה בכל מקום שהוא בארץ להקים לעצמו בית דין לגיור ולהוסיף חברים כאלה ואחרים והחוק מדבר באיזו צורה.
אורי מקלב: יש מחלוקת גדולה מאוד בין הבית היהודי לבין חלק מהמציעים במהות החוק, לגבי דברים מאוד מהותיים, בגלל שבעצם הצעת החוק הזאת באה לפגוע לגמרי במערך הגיור.
אורי מקלב: לא שאני תומך במערך הגיור אבל באים לחסל לגמרי את כל מערך הגיור, כי מי ילך למערך הגיור הקיים היום, שיש להם בתי דין שלהם, כשאפשר ללכת לרב עיר בכל מקום וכל אזרח ישראלי יכול ללכת לכל עיר שהיא, גם אם הוא לא גר בעיר הזו?
אורי מקלב: אחד שגר באילת יכול ללכת לרב של עין כמונים שנמצא בצפון, צמוד לצומת חנניה, ולהתגייר אצלו אם זה יהיה נוח לו וזה יתאים.
אורי מקלב: לכן בסופו של דבר, מה שהחוק הזה עשה בנסתר, חוקק חוקה חדשה והעמיד את כל מערך הגיור – כולל הקיים כיום שהוא לא בהסדרה חוקית – בתוספת כל בתי הדין לגיור שיקומו, וזה יגרום לכך שיתנו להם סמכות שיפוטית, מה שלא היה קיים מכוח חוק.
אורי מקלב: כל מערך הגיור היה קיים מתוך תקנה, מתוך מינוי שהם בהצמדה לרבנות הראשית, לרבנים הראשיים, למשרד לענייני הדת, למשרד ראש הממשלה בכלל ושם הסמכות נבעה מכוח זה.
אורי מקלב: היום בחקיקה – שהיא חקיקה שבאה להוסיף עוד תוספת לחוק – בעצם באים להסדיר בתוספות שאתם קיימתם את כל החקיקה של מערך הגיור.
אורי מקלב: זה גם נקרא נושא חדש אבל לא רק נושא חדש, זה נושא נסתר – שהחוק הזה הוא לא רק כפי שאנחנו יודעים, בא להסדיר ולהכניס לתוך הכלים המקובלים היום, אלא לגרום להסדרה.
אורי מקלב: את הטענה הזאת לא אני טענתי, את הטענה הזאת טען היועץ המשפטי של בתי הדין ולא קיבל תשובה לעניין הזה כלל.
אורי מקלב: קל וחומר שאם יועץ משפטי טען את זה אנחנו מבקשים להצטרף לזה.
אורי מקלב: דהיינו, כל החלטה אחרת היא בעצם נגד החלטה של ייעוץ משפטי מקצועי שטוענים שהנושאים האלה הם נושאים חדשים ונושאים מאוד מרחיקי לכת, לא רק חדשים.
יריב לוין: ברור לחלוטין.
יריב לוין: חבר הכנסת מיכאלי, אתה רוצה להוסיף?
אברהם מיכאלי: אדוני היושב-ראש, בניגוד לפרשנות של יושב-ראש ועדת חוקה – הוא כנראה לא הקשיב ליועץ המשפטי של בתי הדין – הוא העלה עניין עקרוני-משפטי: האם יכול להיות שבתיקון הזה שמנסים כרגע בחוק לעשות, מנסים לשנות את הסטטוס של בתי הדין בכלל ובתי הדין המיוחדים האלה שמוקמים על פי החוק הזה?
אברהם מיכאלי: הוא אמר: לא היתה מלכתחילה הקמת מערך הגיור, ליצור להם איזשהו סטטוס משפטי אחר, הם היו כפופים תחת בתי הדין והם עבדו תחת בתי הדין.
אברהם מיכאלי: פה, לפי מה שאני הבנתי מהייעוץ המשפטי – ואפילו נציג משרד המשפטים שהיה שם במקום היה די נבוך מהטיעון הזה ואמר: אין לי תשובה על זה, אני צריך לבדוק את זה.
אברהם מיכאלי: לכן פה אנחנו כן באים באופן ענייני להתייחס לסוגיה המשפטית.
אברהם מיכאלי: גם היועץ המשפטי של הכנסת – אני לא יודע בסוף מה חשבת שם באותו רגע.
יריב לוין: אנחנו נשמע אותו עוד רגע.
אברהם מיכאלי: אבל העניין הוא עניין עקרוני לגבי הסטטוס של בתי הדין שיקומו על פי החוק הספציפי הזה.
יריב לוין: הייעוץ המשפטי, בבקשה, רק בקצרה.
משה גפני: אדוני היושב-ראש, עכשיו התחילה המליאה.
יריב לוין: זה נכון, רק יש לי אישור לשבת, מה לעשות?
הלשכה המשפטית: בעצם נשמעו שתי טענות של נושא חדש:
הלשכה המשפטית: טענה אחת שנוגעת לשאלה של כשירויות של הרבנים שרשאים יהיו להקים בתי דין לגיור ואין בזה שום נושא חדש כי זה לב החוק, זו השאלה.
הלשכה המשפטית: לב החוק הוא לתת סמכות לרב עיר לגייר והשאלה היא מה הכשירות שלו.
הלשכה המשפטית: זו שאלה שנדונה בוועדה והיו ויכוחים עליה.
הלשכה המשפטית: זה לא נושא חדש כי זה לב לבו של החוק.
הלשכה המשפטית: לגבי הטיעון השני שהעלה היועץ המשפטי של בתי הדין הרבניים – זה גם כן לא נושא חדש, זה גם כן חלק מהותי מלב החוק.
הלשכה המשפטית: ברגע שהכנסת באה ובעצם נותנת תוקף למערך הגיור שכיום מוסדר לפי החלטות ממשלה ורוצה להעלות אותו לרמה של חקיקה ולהסדיר את הנושא בחוק ראשי – אין פה שום דבר חדש.
הלשכה המשפטית: זאת אומרת, מעצם החוק עולה השאלה מה יהיה מעמדם אבל זה לא נושא חדש, זו שאלה שהיא במסגרת הדיונים על החוק ובמסגרת הקמת בית הדין.
הלשכה המשפטית: לא נכנס פה נושא חדש אחרי הקריאה הראשונה, הוועדה לא עשתה איזשהו תיקון שבגללו עלתה השאלה הזאת, השאלה הזאת היא רלוונטית בכל מקרה, לפי כל נוסח שהוא היא רלוונטית – מה בדיוק המעמד של אותם בתי הדין, האם יש לכם סמכות שפיטה, אם זה רק ערכאות מינהליות.
הלשכה המשפטית: בכל מקרה לא נכנס לנוסח שום דבר שהוא חדש, זה חלק מהשאלות שהוועדה דנה בהן.
יריב לוין: רבותי, תודה רבה, אני עובר להצבעה.
אורי מקלב: התייעצות סיעתית אפשר?
יריב לוין: אפשר התייעצות סיעתית.
אחמד טיבי: לא, לא, אורי מקלב, לא.
משה גפני: אורי, לא, לא.
יריב לוין: לא רוצים התייעצות סיעתית, מאה אחוז.
אורי מקלב: כמה חברי ועדה יש?
יריב לוין: אני אקיים הצבעה שמית, אקל עליך את החיים, מאה אחוז.
יריב לוין: צחי הנגבי איננו, במקומו מירי רגב.
יריב לוין: מי שבעד נושא חדש הוא בעד ומי שנגד נושא חדש הוא נגד.
מירי רגב: מה הקואליציה?
יריב לוין: אנחנו נגד.
מירי רגב: אנחנו נגד, שנדע.
יריב לוין: יריב לוין – נגד; משה פייגלין – נגד; דוד רותם – נגד; רוברט אילטוב – נגד; יפעת קריב – נגד; פנינה תמנו-שטה – נגד; עליזה לביא (במקום חבר הכנסת דב ליפמן) – נגד; מרב מיכאלי (במקום חבר הכנסת איתן כבל) – נגד; ניצן הורוביץ (במקום חבר הכנסת אילן גילאון) – נגד; איילת שקד – בעד; אברהם מיכאלי – בעד; יצחק וקנין – בעד; אורי מקלב – בעד; אלעזר שטרן (במקום חבר הכנסת אלעזר שטרן) – נגד; אחמד טיבי – בעד; ג'מאל זחאלקה במקום חבר הכנסת באסל ג'טאס) – בעד.
רוברט אילטוב: חשוב להם הגיור.
מירי רגב: איזה שילוב בין החרדים לערבים, אין דברים כאלה.
אחמד טיבי: יום שחור ליהדות.
משה גפני: כמה שאחמד טיבי צודק.
יריב לוין: נגד – 11
יריב לוין: בקשת נושא חדש לא נתקבלה.
יריב לוין: 11 נגד, 6 בעד, אין נמנעים.
יריב לוין: לפיכך, הקביעה של נושא חדש נדחתה.
צחי הנגבי: אני מבקש מכל מי שאיננו חבר כנסת לשבת, ומכל מי שחבר כנסת בוודאי לשבת.
צחי הנגבי: יש לנו אישור מיושב-ראש הכנסת לנהל את הישיבה, ואנחנו פותחים בישיבה.
צחי הנגבי: חברת הכנסת פנינה, רבותי, אני מבקש מאוד.
צחי הנגבי: הישיבה, אני מבין, יש בה מתח כלשהו.
אברהם מיכאלי: לא כלשהו.
אברהם מיכאלי: יש פה שירקעס.
צחי הנגבי: נקיים את הדיון, אני מבין את מקור המתח, נראה אם יש לו פתרון, אבל בואו ננהל את זה בצורה מסודרת.
צחי הנגבי: חבר הכנסת יריב לוין, אנא הסבר את נושא הישיבה, או שאתה רוצה שדוד רותם ידבר.
צחי הנגבי: יריב.
יריב לוין: לא, היושב-ראש, הבקשה היא של יושב-ראש ועדת החוקה.
צחי הנגבי: אוקיי, הבקשה של יושב-ראש ועדת החוקה, חוק ומשפט, בבקשה.
דוד רותם: אדוני, התנהל ויכוח על סעיף אחד בחוק הגיור לגבי הנושא של סעיף 18.
דוד רותם: אתמול בערב הגיע שר - -
אורית סטרוק: אנחנו כן יכולים.
צחי הנגבי: רבותי, הכול במסגרת רשות הדיבור.
צחי הנגבי: לא, סליחה, לא נתתי לך רשות דיבור.
דוד רותם: - - הגיע שר הפנים להסכמה לגבי נוסח הסעיף.
אברהם מיכאלי: עם מי הגיע?
דוד רותם: שר הפנים עם משרד המשפטים.
אברהם מיכאלי: אבל לא ידענו אתמול על הסעיף הזה.
צחי הנגבי: אברהם, בוא נקיים דיון.
דוד רותם: היה ניסוח אחר אתמול של הסעיף.
דוד רותם: ומכיוון שמשרד הפנים הודיע אתמול שהוא מתנגד לסעיף, התקיים משא ומתן בין משרד המשפטים ומשרד הפנים והגיעו לנוסח של סעיף.
דוד רותם: אין שום הבדל מהותי בין הסעיפים.
דוד רותם: ולכן צריך לקבוע שזה לא עניין חדש.
אורי מקלב: על מה הם רבו אם אין הבדל?
צחי הנגבי: מה בקשתך מהוועדה?
דוד רותם: שלא לקבוע שזה עניין חדש.
דוד רותם: לקבוע שזה לא עניין חדש.
צחי הנגבי: לדחות את טענת נושא חדש.
משה גפני: אדוני היושב-ראש, אנחנו לא ביקשנו נושא חדש.
משה גפני: לא טענו את הטענה הזאת מכיוון שעדיין לא הגיע הזמן.
משה גפני: יש פה סדרים חדשים בבית הזה.
צחי הנגבי: אז אין טענת נושא חדש?
משה גפני: אין טענת נושא חדש.
<קריאה: הוא כן טען את זה.
משה גפני: אדוני היושב-ראש, אני יכול להמשיך?
צחי הנגבי: לא, אני רוצה להבין על מה בסוף נצביע.
משה גפני: אז אני מסביר.
משה גפני: אל תשאל אותו, תשאל אותי.
צחי הנגבי: הוא חייב להגיד לי מה אתה רוצה שנצביע.
דוד רותם: הם טענו.
דוד רותם: אני רוצה שתקבע - - -
צחי הנגבי: אם אין טענה, אז אין טעם לדיון.
משה גפני: אני רוצה להסביר לך, אדוני היושב-ראש.
יריב לוין: הם טענו וגם אני טענתי.
אורית סטרוק: אתה טענת, אז תסביר אתה את הנושא החדש שלך.
צחי הנגבי: אז לפי מה שאני מבין יש טענת נושא חדש.
צחי הנגבי: אוקיי, בבקשה.
יריב לוין: זו הייתה פעם שלישית שאמרתי את זה.
יריב לוין: ראיתי מתי נכנסת.
צחי הנגבי: כן, בבקשה, אדוני.
משה גפני: אני מבקש להסביר, אדוני היושב-ראש, ואני מבקש את ההקשבה של היועצת המשפטית, שזה הדבר הכי חשוב פה.
משה גפני: מה שקרה זה שבלילה – לא חשוב שר הפנים או לא שר הפנים, אולי איזה פקיד במשרד הפנים, אולי מישהו מהרפורמים, אני לא יודע מי – הביאו נייר אחרי שהסתיים הדיון, כבר הוגשו הסתייגויות, הביאו נייר חדש לוועדה, ברגע האחרון הניחו לנו את זה על השולחן, ואנחנו רואים נוסח אחר, שלא היה אתמול כשהוגשו כבר ההסתייגויות, כשכבר הכול נעשה.
משה גפני: טענו שאנחנו לא יודעים מה זה.
משה גפני: זאת אומרת, אף אחד בוועדה לא הסביר ששר הפנים, לא שר הפנים, קודם כול מה כתוב, מה הניקוד של מה שכתבו, זה לא היה בדיון כשכבר הוגשו הסתייגויות.
משה גפני: לא הגשנו הסתייגויות, אנחנו לא יודעים על מה מדובר, אנחנו לא יודעים אם זה נושא חדש, אנחנו לא יודעים לטעון כלום.
משה גפני: לראשונה הולכים לוועדת כנסת, כשוועדת החוקה עדיין לא דנה – יכול להיות שנטען נושא חדש, אבל עדיין לא דנה על הסעיף הזה.
משה גפני: זה סעיף שלא היה קיים קודם, אפילו לא נאמר בוועדה שזה רק נוסח של מה שהיה אתמול.
משה גפני: גם זה לא נאמר.
משה גפני: שמו לנו נייר על השולחן, אמרו: על זה אנחנו הולכים להצביע וזהו.
משה גפני: לא היה שום הסבר של אף אחד – לא היועץ המשפטי בוועדה הסביר, בגלל שהיושב-ראש גם לא נתן לו, הוא אמר: מצביעים.
משה גפני: עכשיו, היה משהו יותר חשוד בכל הסיפור הזה, מכיוון שהיושב-ראש כנראה היה הגון, וככה הוא אמר בסיום הישיבה: ועדת החוקה מתכנסת ב-10:45.
משה גפני: בסדר, אני לא יכול לעשות נגד זה שום דבר, היא מתכנסת לדיון.
משה גפני: אז ב-10:45 ועדת החוקה תדון על הסעיף הזה החדש.
משה גפני: פתאום הודיעו לנו שהוועדה לא מתקיימת, היא מתקיימת ב-11:15.
משה גפני: פניתי ליושב-ראש, תיכף אדבר אתו, זה 40 חתימות עם ראש הממשלה, שלפי דעתי זה בניגוד לתקנון בגלל שכולם צריך להיות שם.
משה גפני: אני צריך לדבר, אחרים צריכים לדבר, ראש הממשלה נמצא.
משה גפני: לא יכול לקיים דיון ב-11:15.
אורי מקלב: אף אחד לא מוכן להפסיד לשמוע אותך מדבר.
אורי מקלב: אף אחד לא מוכן להפסיד.
משה גפני: ואז ביטלו את הישיבה של 10:45 ובמקומה הודיעו על ישיבת ועדת כנסת בנושא חדש בשעה 10:50.
משה גפני: זה אומר שפשוט מפרקים את המסגרות, מפרקים את המסגרות בכנסת.
משה גפני: עוד לפני שדנים על החוק – יכול להיות שאף אחד לא יטען נושא חדש, יכול להיות שנגיע למסקנה, אחרי שיהיה הסבר של יושב-ראש הוועדה, של היועץ המשפטי של הוועדה, של החברים בוועדה, הרי מישהו עבד על זה.
משה גפני: היו באים והיה בא משרד הפנים ואומר: תדעו לכם, לא קרה שום דבר בסעיף הזה – אני אומר שכן קרה.
משה גפני: לא, רגע, שנייה, אני אומר שכן קרה.
צחי הנגבי: יש פה אנשים שנרשמו לדיבור.
משה גפני: בגלל שאני ראיתי איך הרפורמי הזה, המושחת הזה – למה הוא מושחת?
משה גפני: בגלל שהוא איים על זחאלקה – הסתובב בין החברים וניסה לשכנע אותם לתמוך בזה, כשאתמול הוא היה נגד.
פנינה תמנו: מי זה?
משה גפני: מי שאיים על חבר הכנסת זחאלקה.
אורית סטרוק: גלעד קריב.
אברהם מיכאלי: שהוא חבר לחרדים – להחרים אותו בתקשורת.
משה גפני: פניתי עכשיו בתלונה נגדו.
משה גפני: על כל פנים, אדוני היושב-ראש, אני מבקש מהיועצת המשפטית של הוועדה שתאמר, האם אני שוגה בזה?
משה גפני: אם אני לא שוגה, אני מבקש לא לקיים את הדיון כאן בוועדת הכנסת ולקיים את הדיון בוועדת החוקה.
צחי הנגבי: רק אקריא את המכתב שקיבלנו, כי זה לא עולה בקנה אחד עם מה שאתה אומר.
צחי הנגבי: מה שכותב לי חבר הכנסת דוד רותם זה שחברת הכנסת אורית סטרוק ואברהם מיכאלי טענו - -
אורית סטרוק: ממש לא, אדוני היושב-ראש.
צחי הנגבי: סליחה, אז מיד נשמע אותך.
צחי הנגבי: - - שההגדרות שקיימות חורגות מגדר הנושא.
יריב לוין: מה ממש לא? את אמרת נושא חדש.
אורית סטרוק: יריב.
אורית סטרוק: אם אני אמרתי נושא חדש כמו שאיילת אמרה לך את מה שהיא אמרה לך בהנהלת קואליציה - - -
יריב לוין: את אמרת נושא חדש.
יריב לוין: לא אמרת נושא חדש?
יריב לוין: ומיכאלי לא אמר נושא חדש?
יריב לוין: ומקלב לא אמר נושא חדש?
צחי הנגבי: בבקשה, אורית ואחרי זה אברהם.
משה גפני: יריב, אתם יכולים לפרק את הכנסת בכלל.
משה גפני: אל תשאירו אבן על אבן.
יריב לוין: לא צריך לפרק.
יריב לוין: אתם קודם צועקים נושא חדש ואחר כך - - -
משה גפני: מה זה נושא חדש?
משה גפני: - - - בוועדה.
רוברט אילטוב: אם אתה טוען בוועדה שזה נושא חדש, זו טענה שצריכה לדון פה.
משה גפני: לא, אבל לא דנו.
אורית סטרוק: אבל זה לא מה שהיה, רוברט.
אורית סטרוק: זה לא מה שהיה.
צחי הנגבי: רבותי.
שולי מועלם-רפאלי: רוברט, מה שביקשנו זה להבין מה זה הסעיף כדי לדעת אם לטעון את הטענה.
שולי מועלם-רפאלי: יריב הסכים אתנו.
צחי הנגבי: חברת הכנסת אורית סטרוק חייבת להשתלט על חברת סיעתה.
שולי מועלם-רפאלי: יריב ביקש מיושב-ראש הוועדה לאפשר ליועצת המשפטית - - -
רוברט אילטוב: ברגע שאתם טוענים בוועדה שזה נושא חדש שנדון בוועדה, הוא חייב להביא את זה לפה.
שולי מועלם-רפאלי: לא טענו את זה.
אורית סטרוק: רוברט, אתה לא היית, אז בבקשה, תירגע.
צחי הנגבי: אתם מפריעים לחברת הכנסת סטרוק.
אורית סטרוק: - - אני חושבת שאולי אנחנו צריכים להעביר את הדיון לוועדת העבודה, הרווחה והבריאות, כדי לתקן ליקויים בשמיעה של חלק מחברי הכנסת.
אורית סטרוק: ראיתי את התוספת החדשה הזו שכרגע חבר הכנסת גפני דיבר עליה ואמרתי שאני מבקשת לקבל הסברים מחבר הכנסת אלעזר שטרן וממשרד הפנים על התוספת הזו, כדי שאחר כך, אחרי שנשמע את ההסברים, אולי נרצה לטעון נושא חדש, אולי נרצה להגיש הסתייגות שעוד לא הגשנו, כי יש פה דבר חדש.
יעקב אשר: בדיוק ככה.
אורית סטרוק: ואז ישר קפץ יושב-ראש הוועדה ואמר:
אורית סטרוק: אז אני קובע כבר דיון בוועדת הכנסת והדיון פה יתחדש בשעה כך וכך.
משה גפני: 10:45.
אורית סטרוק: אמרתי: רק שנייה, אדוני היושב-ראש.
יצחק וקנין: כרגיל אתה כזה, חושב שאתה מלך של העולם.
אורית סטרוק: אדוני היושב-ראש, תגן על הזכות שלי לדבר בבקשה.
ניצן הורוביץ: מה קורה בקואליציה?
צחי הנגבי: למה האופוזיציה לא נותנת לקואליציה להיות באופוזיציה?
משה גפני: ניצן, בקואליציה יש הרבה בעיות, באופוזיציה עוד יותר.
אורית סטרוק: אמרתי ליושב-ראש ועדת החוקה שאין מקום להעלות - - -
משה גפני: היינו יכולים להפיל את הקואליציה עכשיו.
אורית סטרוק: גפני, תעשה לי טובה, אני לא יכולה כל הזמן לצעוק.
איתן כבל: גפני, אם נפיל את הקואליציה לא נוכל להיות בקואליציה הבאה אתה ואני.
אברהם מיכאלי: טוב, די די.
משה גפני: פה מדובר על דיל מסריח.
משה גפני: זה לא הנושא של הדיון.
איתן כבל: אבל זה לא הדיל.
איתן כבל: כל דבר זה היום הרת עולם.
איתן כבל: אי-אפשר, תנו לנו הנחה, תגידו: יש משהו שהוא חשוב אבל לא הכי חשוב.
אליהו ישי: אני אומר לך: גיור זה חשוב מאוד, גיור זה הכי חשוב.
שולי מועלם-רפאלי: או-אה, פתאום בוז'י הוא לא ראש הממשלה הבא, איתן.
איתן כבל: חשוב.
איתן כבל: משהו היה לא חשוב שבוע שעבר?
אליהו ישי: הגיור זה אחד הדברים הכי חשובים.
איתן כבל: ושבוע הבא לא יהיה חשוב?
משה גפני: איתן, זה לא הדיון.
שולי מועלם-רפאלי: פתאום החרדים מתחרטים על המלכתו של בוז'י.
שולי מועלם-רפאלי: וואו.
משה גפני: לא, אף אחד לא מתחרט.
איתן כבל: גברתי, סליחה, פתאום איפה היית?
שולי מועלם-רפאלי: האלטרנטיבה - - -
איתן כבל: תסלחי לי, איפה היית כשישבת עם שטרן?
איתן כבל: אז טחו עינייך מלראות את הגיור?
שולי מועלם-רפאלי: לא, לא טחו עיני בכלל.
איתן כבל: מישהו - - -
צחי הנגבי: איתן, אתה רוצה להירשם?
איתן כבל: לא, אני סתם נהנה.
שולי מועלם-רפאלי: עד שלב מסוים שזה התקדם בהסכמה אני תמכתי.
שולי מועלם-רפאלי: ואני חושבת שצריך לקדם את מערך הגיור.
צחי הנגבי: שולי, את מפריעה לחברת סיעתך להשלים.
שולי מועלם-רפאלי: אבל לא כשמאפשרים לרפורמים לגייר.
שולי מועלם-רפאלי: מה רע ברפורמים?
שולי מועלם-רפאלי: זה לא גיור מקובל.
צחי הנגבי: רבותי, אם אי-אפשר לקיים דיון, אנחנו נעבור להצבעה.
שולי מועלם-רפאלי: זה לא גיור שאנחנו יכולים לקבל אותו.
צחי הנגבי: נו, אז תשלטי עליה, אני לא יכול להשתלט עליה.
צחי הנגבי: היא חברת הסיעה שלך.
קארין אלהרר: זה לא החוק, אבל מה רע בהם?
שולי מועלם-רפאלי: זה בדיוק החוק.
שולי מועלם-רפאלי: קארין, אל תיתממי, זה בדיוק החוק.
אורית סטרוק: חברת הסיעה שלך, אני לא יכול.
אורית סטרוק: חברת הסיעה שלי, תני לי לדבר.
אורית סטרוק: אני אחראית על חברת הסיעה שלי ואתה אחראי על כל - - -
צחי הנגבי: על היתר, בדיוק.
אורית סטרוק: ניסיתי לדבר, כל הזמן הפריעו לי.
קארין אלהרר: סליחה, עם כל הכבוד, היהדות לא רשומה על שם אף אחד.
צחי הנגבי: חברת הכנסת קארין אלהרר, נא לאפשר לה.
שולי מועלם-רפאלי: היא בעיקר לא רשומה על שם מי שלא רוצה להיות יהודי כדין.
צחי הנגבי: שולי.
קארין אלהרר: לא, היא לא רשומה על שם אף אחד.
שולי מועלם-רפאלי: אני הראשונה שאומרת את זה.
אורית סטרוק: קארין, את לא היית שם.
צחי הנגבי: חברת הכנסת שולי מועלם, אני לא רוצה להוציא אותך מהישיבה, זה לא מכובד.
קארין אלהרר: אורית סטרוק - - -
אורית סטרוק: את לא היית, אז את לא ראית מה שקרה.
אורית סטרוק: אז אחזור כדי שתביני.
קארין אלהרר: הייתי.
שולי מועלם-רפאלי: את לא.
קארין אלהרר: סליחה, את עכשיו רוצה - - -
צחי הנגבי: חברת הכנסת קארין אלהרר.
אורית סטרוק: אני בסך הכול אמרתי שאנחנו רוצים לשמוע דברי הסבר מה משמעות הסעיף הזה, איך פתאום הוא התווסף ברגע שאחרי האחרון, ומי היו פה בהסכמות, כי חבר הכנסת אלעזר שטרן דיבר על - - -
צחי הנגבי: כלומר לא הייתה בקשה מטעמך לדרוש חריגה מגדר הנושא.
אורית סטרוק: דקה, כי זה חשוב להבין את זה.
אורית סטרוק: ולמה חבר הכנסת אלעזר שטרן דיבר על – איך קראת להם, סליחה?
שולי מועלם-רפאלי: זרמים.
אורית סטרוק: הזרמים, על הזרמים, ואיזה מן זרמים מדובר.
אורית סטרוק: ולהבין גם ממשרד הפנים למה הם שינו את עמדתם מאתמול, להבין את כל זה.
אורית סטרוק: ואמרתי שאולי אחר כך נרצה לטעון נושא חדש.
אורית סטרוק: ואז פתאום אמר יושב-ראש הוועדה: זהו, קבעתי כבר בוועדת הכנסת וקבעתי כבר המשך דיון.
אורית סטרוק: ואמרתי לו מפורשות, ואני בטוחה שאם ייבדק עכשיו בפרוטוקול, זה יימצא, אמרתי לו: דודו, אנחנו לא ביקשנו נושא חדש, לא ביקשנו.
אורית סטרוק: ובכל זאת הוא המשיך עם ההליך הזה.
אורית סטרוק: רק דקה אחת, אני רוצה פה להוסיף דבר חשוב.
אורית סטרוק: לטובת איתן כבל שהצטרף אלינו, שמה שאני מבינה עכשיו שכל הנושא החדש הזה נכנס, ותרד אתנו אחר כך לוועדת החוקה כי שם אנחנו נברר את זה, הוא הוכנס לבקשת המפלגה שלך, המפלגה שהחרדים רוצים לראות בראשות הממשלה.
אורית סטרוק: אתם כדי לתמוך באלעזר שטרן - - -
צחי הנגבי: לא, אין בקשה של מפלגת העבודה לנושא חדש.
איתן כבל: מה זה חשוב, תן לה להגיד.
איתן כבל: מה זה, שבוע שעבר היא נלחמה בשיניים שהם לא יתגייסו.
צחי הנגבי: אברהם מיכאלי, בבקשה.
אורית סטרוק: ביקשתם להכניס פנימה את הזרמים.
איתן כבל: אני נהנה.
אורית סטרוק: אז בזכותכם יש פה זרמים.
אורית סטרוק: גפני, אתה שומע, הזרמים - -
איתן כבל: אני בעד.
אורית סטרוק: - - זה בזכות החבר שלך איתן כבל והחבר של החבר שלך בוז'י.
צחי הנגבי: חבר הכנסת אברהם מיכאלי.
איתן כבל: אורית, תראי איזה זיווג יכול היה להיות שהתפספס.
איתן כבל: תראי, תענוג, הייתם יכולים לחיות באושר אל תוך השקיעה.
איתן כבל: מה את עכשיו באה וזורקת את זה עלינו?
איתן כבל: לא, אבל זה בעיות שלכם בבית.
אורית סטרוק: זה לא שלי.
איתן כבל: התבלבלת בדרך מחברון.
אורית סטרוק: כל הפרצוף של הרצוג מרוח על כל העיתונים החרדים, אז לא הבנת.
אורית סטרוק: עכשיו רק אשלים את דברי.
צחי הנגבי: אין להשלים, יש לך בדיוק משפט.
אורית סטרוק: לא, את השורה התחתונה.
צחי הנגבי: משפט, כן.
אורית סטרוק: מה שאני מבקשת, אנחנו צריכים לחזור לדיון בוועדת חוקה, לשמוע שם את ההסברים.
אברהם מיכאלי: אדוני היושב-ראש, כשאומרים משפט החיפזון מן השטן, זה מה שקורה בימים האלה לפחות בעיני בוועדת החוקה.
אברהם מיכאלי: לוחצים את יושב-ראש הוועדה מכל מיני גורמים, אז כל הדיון מתנהל שם בדיוק בסגנון הזה, שכל מילה שיוצאת ממישהו מפרשים את זה אחרת.
אברהם מיכאלי: הופתענו מאוד מאוד אחרי ההערה של חבר הכנסת שטרן, שהוא מודה פתאום למשרד הפנים על איזה ג'סטה שהוא עשה, ופתאום פותחים את הסעיף, מגלים שם סעיף שלא היה בסיכום הדיון אתמול לפני הגשת הסתייגויות.
אברהם מיכאלי: ושאלנו: מה זה הדבר החדש הזה?
אברהם מיכאלי: זה לא שאני מתנגד שנדון כנושא חדש, אמרנו אבל: בוא ניתן לעורך-דין אלעזר שטרן להסביר לנו מה עשית, כי גם מטעים את היועץ המשפטי לוועדה שהוא בחור הכי הגון.
צחי הנגבי: שני הדוברים האחרונים.
צחי הנגבי: לא, סליחה, אלי ישי ממפלגתך גם מבקש.
אברהם מיכאלי: לא, אתן לו את כל הכבוד.
יצחק וקנין: אני נותן גם את הזכות שלי לאלי.
אברהם מיכאלי: אני מדבר כרגע על מנהגים חדשים שיש פה בבית.
אברהם מיכאלי: חבר הכנסת גפני אמר את זה נכון.
אברהם מיכאלי: אדוני היושב-ראש, בוא נחשוב על יום המחר.
אברהם מיכאלי: אם ככה רוצים לנהל פה ג'ונגל, ככה זה יהיה.
צחי הנגבי: חבר הכנסת ישי, ואחרונת הדוברות היא שולי מועלם.
אליהו ישי: ידידי היושב-ראש, הנושא הזה הוא נושא מהותי מאוד, כבד משקל.
אליהו ישי: יש פה השלכות לספרי יוחסין, השלכות מאוד חריפות וחמורות, ואני אומר לך את זה כשר הפנים, שכיהנתי בשנתי קדנציות.